《华山南望春》
唐代·朱景玄

灵岳多异状，巉巉出虚空。闲云恋岩壑，起灭苍翠中。

皓气澄野水，神光秘琼宫。鹤巢前林雪，瀑落满涧风。

春尽花未发，川回路难穷。何因著山屐，鹿迹寻羊公。

作者简介：朱景玄，唐朝武宗会昌(841-846)时人，吴郡（今江苏苏州）人，元和初应进士举，曾任咨议，历翰林学士，官至太子谕德。诗一卷，今存十五首。编撰有〈唐朝名画录〉。